Շվեդիայի հայ համայնքը Ավստրիայի, Չեխիայի, Սլովակիայի, Հունգարիայի, Նորվեգիայի, Ֆինլանդիայի և Դանիայի հայ համայնքների հետ միասին մտնում է Կենտրոնական Եվրոպայի Հայրապետական Պատվիրակության մեջ: Կենտրոնական Եվրոպայի Հայրապետական Պատվիրակությունը կազմավորվել է 1980 թվականին՝ Ամենայն Հայոց Կաթողիկոս Վազգեն Ա–ի կոնդակով: Սկզբնական շրջանում Գերմանիայի հայ համայնքն էլ էր ընդգրկված այս Պատվիրակության կազմի մեջ, որը 1991 թվականին հռչակվել է առանձին թեմ: Կենտրոնական Եվրոպայի Հայրապետական Պատվիրակության կենտրոնը Վիեննայում է, որի առաջնորդն է Հոգեշնորհ Տ. Տիրան վարդապետ Պետրոսյանը: